ਗੌਰਮਿੰਟ ਕਾਲਜ ਯੂਨੀਵਰਸਿਟੀ, ਲਹੌਰ
ਗੌਰਮਿੰਟ ਕਾਲਜ ਯੂਨੀਵਰਸਿਟੀ, ਲਹੌਰ (ਉਰਦੂ: گورنمنٹ کالج یونیورسٹی لاہور; abbreviated to GCU),ਇੱਕ ਪਾਕਿਸਤਾਨੀ ਪੰਜਾਬ ਦਾ ਮਸ਼ਹੂਰ ਜਨਤਕ ਵਿਦਿਅਕ ਅਦਾਰਾ ਹੈ। ਇਹ ਕਾਲਜ ਲਹੌਰ ਦੀ ਮਸ਼ਹੂਰ ਸੜਕ ਮਾਲ ਰੋਡ ਤੇ ਸਥਿਤ ਹੈ। ਇਹ ਪਾਕਿਸਤਾਨ ਵਿੱਚ ਸਭ ਤੋਂ ਪੁਰਾਣੀ ਯੂਨੀਵਰਸਿਟੀ ਹੋਣ ਦੇ ਨਾਲ ਨਾਲ ਮੁਸਲਿਮ ਜਗਤ ਵਿੱਚ ਉੱਚ ਸਿੱਖਿਆ ਦੀ ਸਭ ਤੋਂ ਪੁਰਾਣੀ ਸੰਸਥਾ ਹੈ। ਸ਼ੁਰੂ ਵਿੱਚ ਇਹ ਸੰਸਥਾ ਸਰਕਾਰੀ ਕਾਲਜ, ਲਾਹੌਰ ਦੇ ਤੌਰ 'ਤੇ ਸਥਾਪਤ ਕੀਤੀ ਗਈ ਸੀ। 2002 ਵਿੱਚ ਪਾਕਿਸਤਾਨ ਸਰਕਾਰ ਨੇ ਇਸਨੂੰ ਯੂਨੀਵਰਸਿਟੀ ਦਾ ਰੁਤਬਾ ਦੇ ਦਿੱਤਾ; ਪਰ ਸ਼ਬਦ ਕਾਲਜ ਨੂੰ ਇਸ ਦੀਆਂ ਇਤਿਹਾਸਕ ਜੜ੍ਹ ਹੋਣ ਕਰ ਕੇ ਇਸ ਦੇ ਸਿਰਲੇਖ ਵਿੱਚ ਕਾਇਮ ਰੱਖ ਲਿਆ ਗਿਆ।